La taxa sobre el joc grava l'organització i la celebració de tots els jocs de sort, envit o atzar.
L'import de la taxa recau sobre els organitzadors dels jocs i s'han de calcular d'acord amb uns criteris específics per a cada modalitat de joc.
La realització d'activitats relacionades amb el joc està sotmesa a control administratiu.
En aquest apartat també trobareu els enllaços als tràmits relacionats.
La taxa fiscal grava l'autorització, celebració o organització de rifes, tómboles i combinacions aleatòries, llevat que estiguin subjectes a l'impost sobre les activitats del joc establert a la Llei 11/2011, de regulació del joc, que grava les activitats de joc d'àmbit estatal.
Són subjectes passius i responsables els organitzadors de rifes i tómboles i les empreses que entre les seves activitats s'inclou el desenvolupament de combinacions aleatòries amb finalitats publicitàries.
Queden exempts del pagament d'aquestes taxes:
Els sorteigs organitzats per l'Organització Nacional de Cecs (ONCE).
Els sorteigs d'amortització i capitalització que estiguin legalment autoritzats.
La celebració de les tómboles diocesanes de caritat, en les condicions determinades reglamentàriament.
La celebració de sorteigs, tómboles i rifes organitzades per la Creu Roja Espanyola, en les condicions determinades reglamentàriament.
Si no es poden determinar prèviament els ingressos que s'obtindran, s'ha de presentar una liquidació per ingressos estimats i efectuar a compte l'ingrés corresponent, de conformitat amb l'òrgan autoritzant i sens perjudici de la liquidació tributària que escaigui una vegada es justifiqui l'import definitiu dels ingressos obtinguts.
b) Tipus corresponent a les rifes i les tómboles declarades d'utilitat pública o benèfica: 7%.
L'exacció del tribut s'ha de fer en règim d'autoliquidació mitjançant el model 040.
La presentació de l'autoliquidació i l'ingrés s'ha de fer en el termini d'un mes des de la data de l'autorització dictada per l'òrgan competent en matèria de joc o, en el seu defecte, des de la data de celebració del joc.
La presentació de les autoliquidacions i ingrés dels deutes tributaris resultants s'ha de realitzar a través de les entitats col·laboradores habilitades.
Una vegada abonada la quantitat a ingressar no cal presentar cap exemplar a l'Agència Tributària de Catalunya, llevat que sol·liciti un ajornament o fraccionament de la quota.
El joc de la quina o quinto, així com les rifes i tómboles els premis de les quals no superen, en conjunt, els 3.000 euros no requereixen autorització administrativa.
Tot i això, els organitzadors han d'informar prèviament l'Administració de la celebració del joc o la rifa.
La taxa fiscal grava l'autorització, celebració o organització d'apostes, llevat que les apostes estiguin subjectes a l'impost sobre les activitats del joc establert a la Llei 11/2011, de regulació del joc, que grava les activitats de joc d'àmbit estatal.
Els subjectes passius i responsables són les empreses que organitzen la celebració d'apostes.
Queda exempta del pagament d'aquesta taxa la celebració d'apostes mútues esportives quan la seva organització i el seu desenvolupament estan a càrrec del Patronat d'Apostes Mútues Esportives Benèfiques, creat per Decret llei, de 12 d'abril de 1946.
La base imposable de les apostes està formada per l'import total dels bitllets o dels resguards de participació venuts, sigui quin sigui el mitjà pel qual es facin.
b) Tipus corresponent a les apostes sobre esdeveniments esportius, hípiques, de competició o d'un altre caràcter prèviament determinat: 10%.
L'exacció del tribut s'ha de fer en règim d'autoliquidació mitjançant el model 042.
La presentació de l'autoliquidació i l'ingrés s'han de fer en pagaments fraccionats trimestrals, durant els vint primers dies dels mesos d'abril, juliol, octubre i gener.
Una vegada abonada la quantitat a ingressar no cal presentar cap exemplar a l'Agència Tributària de Catalunya, llevat que se sol·liciti un ajornament o fraccionament de la quota.
La taxa fiscal grava l'autorització, celebració o organització de jocs a través de màquines recreatives i d'atzar.
Els subjectes passius i responsables són les empreses que operen màquines recreatives i d'atzar.
La quota aplicable es determina en funció de la classificació de les màquines que estableix el Reglament de màquines recreatives i d'atzar, aprovat pel Decret 23/2005, de 22 de febrer.
a) Màquines de tipus B o recreatives amb premi: 1.005 euros trimestrals.
- Màquines o aparells de dos jugadors: l'import que resulti de multiplicar per 2 la quota general que fixa aquesta lletra.
- Màquines o aparells de tres jugadors o més: 2.010 euros, més el resultat de multiplicar per 570 el producte del nombre de jugadors pel preu màxim autoritzat per a la partida.
- Màquines de tipus B d'un sol jugador, que tenen limitada l'aposta a 10 cèntims d'euro: 412 euros trimestrals [de tipus L en el model d'autoliquidació].
Aquestes màquines computen en el percentatge del 20% establert per l'article 22.7 del decret 23/2005, del 22 de febrer, pel qual s'aprova el Reglament de màquines recreatives i d'atzar, i no poden superar en cap cas el límit del 50% d'aquell percentatge.
La quota tributària de 1.005 euros, en el cas de modificació del preu màxim de 20 cèntims d'euro autoritzat per a la partida de màquines de tipus B o recreatives amb premi, s'ha d'incrementar 17 euros per cada 5 cèntims d'euro en què el nou preu màxim autoritzat excedeixi de 20 cèntims d'euro.
b) Màquines de tipus C o d'atzar: s'estableix una quota trimestral de 1.448 euros.
- Màquines o aparells de dos jugadors: l'import que resulti de multiplicar per dos la quota general que fixa aquesta lletra.
- Màquines o aparells de tres jugadors o més: 2.896 euros, més el resultat de multiplicar per 395 el nombre màxim de jugadors autoritzats
a) En el cas de màquines o aparells automàtics aptes per a la realització de jocs d'atzar que ha han estat autoritzats en trimestres anteriors, la taxa és exigible per trimestres naturals i s'acredita el primer dia de cada trimestre.
b) Per a les màquines de nova autorització, la data d'acreditació de la taxa coincideix amb la data de l'autorització.
c) No es merita la taxa en cas de suspensió temporal del permís d'explotació atorgat per l'òrgan competent en matèria de joc i apostes.
a) En el cas de màquines que han estat autoritzats en trimestres anteriors, el pagament s'ha d'efectuar en els vint primer dies del darrer mes del període impositiu, és a dir, dels mesos de març, juny, setembre i desembre.
b) Quan es tracta de màquines o aparells de nova autorització, els subjectes passius han de fer el pagament del tribut corresponent al període impositiu en curs durant els deu dies hàbils des de la data de la notificació de l'autorització.
Tanmateix, no s'ha de fer liquidació quan la nova màquina en substitueixi una altra, en el mateix període impositiu i dins el mateix àmbit territorial de gestió del tribut, que sigui del mateix tipus i modalitat de joc, i que hagi estat donada de baixa definitiva i es trobi al corrent del pagament de l'impost.
c) En el cas de transmissió d'una màquina durant els dos primers mesos del període impositiu, el subjecte passiu ha de satisfer el tribut corresponent a aquest període amb anterioritat a l'autorització administrativa de la transmissió emesa per l'òrgan competent.
L'exacció del tribut s'ha de fer en règim d'autoliquidació mitjançant el model 045.
Presentació de l'autoliquidació
Hi ha dues maneres: de forma presencial (model 045, només per a una sola màquina) o de forma telemàtica, mitjançant la funcionalitat "Tributació telemàtica de màquines" (l'accés requereix identificació digital) es pot accedir a una proposta d'autoliquidació (model 046) que cal modificar o, si escau, confirmar."
La taxa fiscal grava l'autorització, celebració o organització del joc del bingo, llevat que els bingos estiguin subjectes a l'impost sobre les activitats del joc establert a la Llei 11/2011, de regulació sobre del joc, que grava les activitats de joc d'àmbit estatal.
Els subjectes passius i responsables són les empreses que organitzen la celebració del joc del bingo.
La taxa recau sobre els organitzadors del joc del bingo atès que el bingo està considerat joc d'atzar
La base imposable és la suma total de l'import que satisfan els jugadors per l'adquisició dels cartrons o el valor facial dels cartrons, llevat del bingo electrònic.
En aquest cas la base imposable correspon a l'import jugat un cop descomptada la quantitat destinada a premis.
En el cas del bingo electrònic que es juga en més d'una sala simultàniament, l'import jugat total i la quantitat total destinada a premis s'han de prorratejar entre les sales en la proporció de l'import jugat en cadascuna d'elles respecte l'import jugat total.
La taxa es merita en el moment del subministrament dels cartrons a l'entitat titular de l'autorització administrativa corresponent o a l'empresa de serveis gestora del joc del bingo.
L'exacció del tribut s'ha de fer en règim d'autoliquidació mitjançant lel model 043.
L'import global del tribut meritat per raó dels cartrons subministrats durant cada mes natural ha de ser objecte d'autoliquidació i ingrés durant els primers quinze dies del del segon mes posterior a la meritació de la taxa.
En el cas de cessament de l'activitat, l'autoliquidacíó i l'ingrés s'han d'efectuar durant els primers quinze dies del mes següent al cessament.
La presentació de les autoliquidacions i l'ingrés dels deutes tributaris resultants s'han de realitzar a través de les entitats col·laboradores habilitades.
La taxa fiscal grava l'autorització, celebració o organització del joc en casinos, llevat que els casinos estiguin subjectes a l'impost sobre les activitats del joc establert a la Llei 11/2011, de regulació del joc, que grava les activitats de joc d'àmbit estatal.
Els subjectes passius i responsables són les empreses que organitzen la celebració de jocs en casinos.
La taxa recau sobre els organitzadors del joc del casino atès que el casino està considerat joc d'atzar
Els ingressos bruts corresponen a la diferència entre l'import total dels ingressos obtinguts procedents del joc i les quantitats satisfetes als jugadors per llurs guanys.
Els tipus tributaris aplicables en relació a les porcions de la base imposable són els següents:
La quota tributària s'obté aplicant a la base imposable la tarifa de l'impost.
L'exacció del tribut s'ha de fer en règim d'autoliquidació mitjançant el model 044.
L'autoliquidació i l'ingrés del tribut que grava els jocs fets als casinos s'han d'efectuar en pagaments fraccionats trimestrals durant els vint primers dies dels mesos d'abril, juliol, octubre i gener, en relació amb el trimestre immediatament anterior.
Quan el casino abona la quantitat corresponent, no cal no cal que presenti cap exemplar a l'Agència Tributària de Catalunya, llevat que sol·liciti un ajornament o fraccionament de la quota.
En aquest cas, cal que presenti l'exemplar per a l'entitat col·laboradora o per a l'Administració a la delegació territorial de l'Agència Tributària de Catalunya que li correspongui.
A continuació us oferim els enllaços als tràmits relacionats amb la instal·lació de màquines, amb l'obertura i el trasllat de les sales de sales de màquines, bingos i casinos, així com la informació relativa al registre d'empreses de màquines recreatives, on s'han d'inscriure totes les empreses que volen obtenir l'autorització per a fabricar, importar, comercialitzar, distribuir o explotar màquines recreatives i d'atzar.